Райнер Мария Рилке
Островът

Превод от немски: Ана Александрова, —

chitanka.info

Последен прилив пак ще заличи

през плитчината пясъчния път,

но островът ще взира към брегът

над бента стар немигащи очи.

И впримчените жители насън

ще скитат в свят с променчивост богат.

А в своя бит — те повече мълчат,

и редки думи с епитафен звън

напомня Онова — необяснимо,

смразяващо в застиналост нетрайна,

от детство още с безогледност зрима.

Оная прекратимост, уж случайна —

незнайната и многолика тайна —

и в самотата — непреодолима.

Издание: сп. „Пламък“, брой 9–10, 01.09.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.